டிரையெத்திலிண்டியம்

டிரையெத்திலிண்டியம் (Triethylindium) என்பது C6H15In  என்ற மூலக்கூற்று வாய்ப்பாடு கொண்ட ஒரு கரிமவேதியியல் சேர்மமாகும். இச்சேர்மம் கரிம உலோகச் சேர்மங்கள் என்று வகைப்படுத்தப்படுகிறது.

தயாரிப்பு 

இண்டியம்(III) குளோரைடின் ஈதர் கரைசலை எத்தில் மக்னீசியம் குளோரைடுடன் சேர்த்து வினைபுரியச் செய்வதால் இண்டியம் டிரையெத்தில் தயாரிக்கலாம். 

InCl3 + 3C2H5MgCl → In(C2H5)3 + 3MgCl2

இதைப்போல வேறு தொகுப்பு முறைகளும் உள்ளன .

பண்புகள் 

இண்டியம் டிரையெத்தில் நிறமற்று, நஞ்சுத் தன்மையுடன் காணப்படும் ஒரு நீர்மமாகும். இந்நீர்மம் எளிதாக ஆக்சிசனேற்றம் மற்றும் நீராற்பகுப்புக்கு உட்படும். வாயு நிலையிலும் கரைந்த நிலையிலும் இதுவோர் ஒற்றைப்படியாகக் காணப்படுகிறது. ஆலோமீத்தேன்களுடன் இண்டியம் டிரையெத்தில் வினைபுரிந்து டையெத்தில் இண்டியம் ஆலைடு உருவாகிறது . மேலும் இது தண்ணீருடன் தீவிரமாக வினைபுரிகிறது. 
     
In(C2H5)3 + H2O → In(C2H5)2OH + C2H6↑

பயன்கள் 

குறைகடத்திகளுக்கான இண்டியம் பாசுபைடு மெல்லேடுகளைத் தயாரிக்க இண்டியம் டிரையெத்தில் பயன்படுகிறது.

மேற்கோள்கள் 

இண்டியம் சேர்மங்கள்